हमारे सामने प्रोडक्ट के परीक्षण की चुनौती थी। इसके लिए कहीं और जाने की बजाय अपने 4 वर्ष के बेटे को चुना, जिसकी त्वचा बहुत रूखी थी। अक्सर उस पर रैशेस हो जाते थे। हमने सतलिवा का पहला परीक्षण बेटे पर ही किया। मैंने देखा कि उसकी हालत में दिन प्रतिदिन सुधार हो रहा था और 6 महीने बीतते-बीतते उसकी त्वचा सामान्य हो गई। हालांकि कम समय तक चलने के कारण सतलिवा को ऑर्डर पर ताजा बनाया जाता है। किसी भी नए काम या रिसर्च में सेटबैक होना आम है। हमारे सामने जब कोई सेटबैक होती है, तो हम और अधिक रिसर्च करते हैं और उसका समाधान खोजने की कोशिश करते हैं।